CELEX: 62019TN0653
Language: bg
Date: 2019-09-30 00:00:00
Title: Дело T-653/19: Жалба, подадена на 30 септември 2019 г. — FF/Комисия

25.11.2019   
            
            
               BG
            
            
               Официален вестник на Европейския съюз
            
            
               C 399/85
            
         
      Жалба, подадена на 30 септември 2019 г. — FF/Комисия
      (Дело T-653/19)
      (2019/C 399/104)
      Език на производството: френски
      
         Страни
      
      
         Жалбоподател: FF (представител: A. Fittante, avocat)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението от 31 юли 2019 г. на Европейската комисия, с което се отхвърля искането от 9 юли 2019 г. за предварително обезщетение на жалбоподателя,
               
            
                  —
               
               
                  да отмени решението от 20 август 2019 г. на Европейската комисия за отхвърляне на искането от 23 юли 2019 г. за достъп до документите на Комисията посредством запознаване с оригинала на фотография на мъж с ампутиран крак, използвана като здравно предупреждение върху опаковките на тютюневи изделия в съответствие с Директива 2014/40/ЕС на Европейския парламент и на Съвета от 3 април 2014 г.,
               
            
                  —
               
               
                  да осъди Европейската комисия да заплати съдебните разноски, както и свързаните с производството разходи, като се уточнява, че жалбоподателят е поискал да се ползва от правна помощ.
               
            
         Основания и основни доводи
      
      Жалбоподателят изтъква две основания в подкрепа на жалбата си.
      
                  1.
               
               
                  Първо основание: изведено от съществено процесуално нарушение, доколкото оспорваните решения не спазват задължението за мотивиране и следователно не позволяват на жалбоподателя да схване смисъла на взетото спрямо него решение и да осигури защитата на интересите си, нито на съда да упражни контрол за законосъобразност.
               
            
                  2.
               
               
                  Второ основание: изведено от нарушение на Договорите и на всяка друга правна норма относно прилагането на последните, тоест на съвкупността от норми на Европейския съюз, и по-конкретно Хартата на основните права на Европейския съюз и общите принципи, чието спазване Съюзът е длъжен да гарантира, и в рамките на които са защитени както правото на изображение, правото на зачитане на личния и семейния живот, така и правото на достойнство.